DPMK mení cestovný poriadok na niekoľkých linkách
Dopravný podnik mesta Košice (DPMK) zmení od pondelka 20. februára cestovný poriadok na štyroch autobusových linkách. Informovala o tom Vladimíra Bujňáková z DPMK. Okrem zmeny grafikonu dôjde na niektorých zastávkach aj k ich dočasnému presunu.
"Oznamujeme cestujúcim, že od pondelka 20. februára 2023 sa upravujú cestovné poriadky na linkách 18, 22, 33 a 55. Linky 18 a 55 budú premávať podľa cestovných poriadkov platných v režime pracovné dni – školský rok," uviedla Bujňáková.
VIAC K TÉME: Tieto zastávky MHD budú od budúceho týždňa dočasne presunuté
Niektoré zastávky sa dočasne presunú
Od nasledujúceho dňa, a teda od utorka 21. februára sa začne rekonštrukcia zastávok mestskej hromadnej dopravy (MHD) v Košiciach. Dočasné zastávky budú premiestnené v ich blízkosti.
Ako na sociálnej sieti informoval Dopravný podnik mesta Košice, v utorok sa o 7:00 hod. začne rekonštrukcia autobusovej zastávky Ružová, OC Galéria v smere ku Krajskému súdu. Dočasná zastávka bude premiestnená o cca 50 metrov vzad v smere jazdy, pred rekonštruovanou zastávkou.
V piatok 24. februára od 07:00 hod. sa začne rekonštrukcia autobusovej zastávky Považská, Nová nemocnica v smere ku Cassovaru. Dočasná zastávka bude dočasne premiestnená o cca 100 metrov vzad v smere jazdy pred priechod pre chodcov. Dôjde aj k dočasnému zrušeniu parkovacích miest na mieste dočasnej zastávky.
Zdroj: dpmk.sk/NM
Odporúčané články
Polmaratón sa uskutoční v nedeľu 14.mája 2023, podujatie ovplyvní trasy autobusových aj električkových liniek. Opatrenia budú platiť v čase cca od 08:00 do cca 12:00 hod.
Hráči HC Košice už poznajú mená súperov v základnej časti hokejovej Ligy majstrov 2023/2024.
Úrad verejného zdravotníctva (ÚVZ) SR prehodnotí zrušenie vyhlášky o nosení respirátorov v zdravotníckych zariadeniach, lekárňach a domovoch sociálnych služieb. Obyvateľstvu odporúča naďalej sa chrániť ako pri iných respiračných ochoreniach, a to s ohľadom na ich zdravie i s ohľadom na ohrozené skupiny.